CAIET DE SARCINI

ZUGRAVELI SI VOPSITORII


ZUGRAVELI SI VOPSITORII

1. OBIECT SI DOMENIUL DE APLICARE

1.1. Prezentul capitol se compune din 4 caiete de sarcini, fiecare cuprinzand prescriptii pentru executarea solutiilor de zugraveli si vopsitorii asemanatoare din punct de vedere al materialului specific intrebuintat.

1.2. Continutul caietelor este urmatorul:

I. Prescriptii generale, comune tuturor sistemelor de zugraveli si vopsitorii

II. Zugraveli cu lapte de var

III. Zugraveli in culori de apa, zugraveli in relief

IV. Vopsitorii cu vopsele de ulei, alchidal, polilac, bronz, pe baza de derivati celulozici, bituminoase selac, ceruire.

1.3. Prin prezenta se stabilesc conditiile si modul de executare, conditii tehnice de calitate si modul de verificare a acestora.

1.4. Solutiile de zugraveli si vopsitorii au fost stabilite in cadrul elaborarii prezentului proiect in functie de destinatia incaperilor (conform tabelelor de finisaje anexate proiectului).

2. MATERIALE

2.1. Materialele prevazute in proiect si cele puse in opera, vor avea caracteristicile conform standardelor si normelor interne specificate in caietele respective.

3. LUCRARI CARE TREBUIE TERMINATE INAINTE DE INCEPEREA ZUGRAVELILOR SI VOPSITORIILOR

3.1. Inainte de inceperea lucrarilor de zugraveli toate lucrarile si reparatiile de tencuieli, glet, placaje, instalatii sanitare, electrice si de incalzire trebuie sa fie terminate.

De asemenea, vor fi terminate pardoselile reci (betoane mozaicate, gresie etc) exclusiv lustruirea.

3.2. In incaperile prevazute cu pardoseli din parchet sau din mase plastice, zugravelile se vor executa inaintea aplicarii imbracamintii pardoselii. La executarea zugravelilor se vor lua masuri pentru protejarea stratului suport al imbracamintei, pentru a-l feri de umiditate si de murdarie.

3.3. Tamplaria de lemn si cea metalica trebuie sa fie montate definitiv; accesoriile metalice la tamplarie trebuie sa fie montate corect si buna lor functionare sa fie verificata, cu exceptia drucarelor si a sildurilor care se vor fixa dupa vopsirea tamplariei.

3.4. La lucrarile de vopsitorie aplicarea ultimului strat se va face numai dupa terminarea completa a zugravelilor si inainte de finisarea imbracamintilor de pardoseli (raschetare, curatire, lustruire), luandu-se masuri de protejare contra murdaririi imbracamintei pardoselilor.

3.5. Inainte de inceperea lucrarilor de zugravire sau vopsire a fatadelor, trebuie sa fie complet executate toate lucrarile de la fatada constructiei ca: jgheaburi, burlane, stresini, cornise, glafuri, socluri, cofrete pentru instalatii electrice sau gaze etc. precum si trotuarele.

4. PREGATIREA SUPRAFETELOR

4.1. In vederea finisarii cu zugraveli de var, suprafetele trebuie sa fie driscuite cat mai fin, astfel ca urmele de drisca sa fie cat mai putin vizibile; toate reparatiile necesare trebuire sa fie executate ingrijit, terminate si uscate.

4.2. In cazul suprafetelor de zidarie netencuita, care urmeaza sa fie zugravite direct, se vor curata cu atentie stropii si resturile de mortar si se vor completa rosturile care prezinta goluri in mortar.

PREGATIREA SUPRAFETELOR GLETUITE

4.3. Suprafetele cu glet de ipsos sau glet de var, glet de nisip (ipsos) cu aracet, trebuie sa fie plane si netede, fara desprinderi sau fisuri: varul folosit sa aiba o vechime de cel putin 14 zile.

4.4. Toate fisurile, neregularitatile etc. se chituiesc de catre zugravul vopsitor sau se spacluiesc cu pasta de aceeasi compozitie cu a gletului.

Pentru spacluirea suprafetelor mai mari se foloseste si pasta de ipsos – var, in proportie de 1 parte ipsos si 1 parte lapte de var (in volume). Compozitia se va prepara in cantitati care sa poata fi folosite in cel mult 20 minute de la preparare.

4.5. Dupa uscarea portiunilor reparate, suprafata se slefuieste cu hartie de slefuit (in cazul peretilor incepand de la partea superioara spre partea inferioara) dupa care se curata de praf cu perii sau bidinele curate si uscate.

5. CONDITII DE EXECUTIE

5.1. Zugravelile si vopsitoriile se vor executa in conformitate cu prevederile din prezentul capitol.

5.2. Lucrarile de finisare a peretilor si tavanelor se vor incepe numai la o temperatura a aerului, in mediul ambiant, de cel putin +5ºC, sau temperatura admisa de furnizor prin caiet de sarcini propriu.

Acest regim se va mentine in tot timpul executarii lucrarilor si cel putin inca 8 ore pentru zugraveli si 15 sile pentru vopsitorii sau finisaje cu polimeri, dupa executarea lor.

5.3. Finisajele nu se vor executa pe timp de ceata si nici la un interval mai mic de 2 ore de la incetarea ploii (in conditii de temperatura care sa permita uscarea supafetei); de asemenea, se va evita lucrul la fatade in orele de insorire mixta sau vant puternic pentru a evita uscarea accelerata si craparea peliculelor.

5.4. Inainte de inceperea lucrarilor de zugraveli si vopsitorii se va verifica daca suprafetele suport au atins umiditatea de regim.

In cazul cand pe santier nu se gasesc aparatele necesare, se poate verifica daca stratul suport de mortar sau beton s-a uscat suficient prin urmatoarea metoda: cu ajutorul unei pensule curate se aplica pe o portiune mica (cca. 2 x 5 cm) din suprafata suport o solutie de fenolftaleina in alcool, in concentratie de 1%; daca portiunea respectiva se coloreaza in violet sau in roz intens, stratul suport are o umiditate mai mare de 3%.

5.5. Diferenta de temperatura intre aerul inconjurator si suprafetele care se vopsesc nu trebuie sa fie mai mare de 6ºC pentru a se evita condensarea vaporilor.

5.6. Se interzice folosirea vopselelor cu termenul de utilizare depasit; acestea vor putea fi folosite numai dupa verificarea si confirmarea de catre un laborator de specialitate a pastrarii caracteristicilor vopselelor in limitele prevazute in standardele si normele interne de fabricatie.

6. MASURI DE TEHNICA SECURITATII MUNCII SI PCI

6.1. La executarea lucrarilor de zugraveli si vopsitorii se vor avea in vedere prevederile din:

a. Norme republicane de protectie a muncii, aprobate de Ministerul Muncii si Ministerul Sanatatii cu ordinele nr. 34/1975 si nr. 60/1975;

b. Norme de protectia muncii (constructii – montaj), aprobate de M.C.Ind. cu ordinul nr. 7 N/1970, cap. XVII;

c. Norme PCI in vigoare

6.2. Muncitorii care lucreaza cu vopsele preparate cu solventi inflamabili vor fi instruiti zilnic. De asemenea, vor fi instruiti si muncitorii care lucreaza temporar in zona respectiva.

6.3. In imediata apropiere a locului unde se lucreaza cu lacul si vopsele, trebuie sa fie asezate stingatoare de incendiu, in numar suficient, la loc vizibil si usor accesibil.

6.4. In jurul locului unde se lucreaza cu aceste materiale, pe o raza de cel putin 10 m, trebuie sa fie puse afise usor de citit de la distanta, cu inscriptiile:

FUMATUL STRICT INTERZIS

NU VA APROPIATI CU FOC DESCHIS

NU SUDATI

NU IMPUSCATI CU PISTOLUL PENTRU BOLTURI
6.5. In cazul lucrului  in spatii inchise, terbuie sa se lucreze cu ferestrele si usile deschise, iar in cladirea respectiva este strict interzis sa se lucreze cu foc deschis sau sa se sudeze la oricare din nivelele cladirii.

6.6. La terminarea lucrului in fiecare zi, toate materialele inflamabile vor fi duse cu capacul ambalajelor fixat ermetic si inchise in magazii destinate in mod special acestui fel de materiale, avand scris pe usa:

PERICOL DE INCENDIU

NU FUMATI

NU INTRATI CU FOC DESCHIS
6.7. La transportul recipientelor cu toluen, cu lac sau cu vopsea cu solventi inflamabili, acestea trebuie sa fie acoperite, iar muncitorii care le transporta vor trece cu ele numai prin locuri fara foc deschis si nu vor fuma.

6.8. Muncitorii care prepara amestecurile de lacuri si vopsele cu toluen sau alti solventi inflamabili, le transvazeaza din butoaie sau bidoane, trebuie sa poarte ochelari de protectie si sa afectueze aceste operatii in locuri ferite de surse de foc.

6.9. Pentru muncitorii care lucreaza la inaltime se vor verifica si asigura stabilitatea podinelor, scarilor de acces, esafodajelor etc.

6.10. La folosirea instalatiilor mecanice sub presiune se vor prevedea aparatele de masura si control necesare functionarii acestora in conditii de securitate.

6.11. In cursul lucrarilor de vopsitorie interioara cu mijloace mecanizate si in cazul utilizarii lacurilor si vopselelor cu uscare rapida care contin solventi toxici, muncitorii vor purta masti cu filtre adecvate sau izolante ori ochelari de protectie (in cazul cand se poarta semimasca).

7. CONDITII TEHNICE DE CALITATE SI VERIFICAREA LUCRARILOR

7.1. Controlul in timpul executiei se face de catre executant, prin organele sale de control tehnic de calitate, precum si de catre beneficiar si proiectant, urmarindu-se respectarea prevederilor din normativ.

7.2. Pe parcursul executarii lucrarilor de zugraveli – vopsitorii, se verifica in mod special (de catre seful punctului de lucru):

a. Indeplinirea conditiilor de calitate a suprafetelor suport

b. Calitatea principalelor materiale ce intra in opera, conform standardelor si normelor interne de fabricatie respective;

c. Respectarea prevederilor din proiect si a dispozitiilor de santier;

d. Corectitudinea executiei, conform prevederilor capitolului fiecarui caiet.

7.3. Pentru lucrarile gasite necorespunzatoare se vor da dispozitii de santier pentru remediere sau refacere.

7.4. Receptia lucrarilor de zugraveli si vopsitorii se va face numai dupa uscarea lor completa.

ZUGRAVELI

7.5. Prin examinarea vizuala se verifica urmatoarele:

a. Corespondenta zugravelilor interioare si exterioare cu prevederile proiectului si dispozitiile ulterioare;

b. Aspectul suprafetelor zugravite in culori de apa precum si a celor in calcio-vechio; ele trebuie sa aiba un ton de culoare uniforma, sa nu prezinte pete, scurgeri, stropi, basici si cojiri, fire de par sau urme de la pensula sau bidinele; nu se admit corecturi sau retusuri locale care distorsioneaza cu tonul general, chiar la distante mai mici de 1 m.

7.6. Aderenta zugravelilor interioare si exterioare se constata prin frecare usoara cu palma pe perete. O zugraveala aderenta nu trebuie sa se ia pe palma.

VOPSITORII

7.7. Inainte de inceperea verificarii calitatii vopsitoriilor se va controla mai intai daca la vopsitoriile in ulei sau la cele pe baza de polimeri s-a format pelicula rezistenta, fapt ce se constata prin ciocnirea usoara a vopselii cu degetul in mai multe puncte.

7.8. Prin examinarea vizuala se verifica aspectul vopsitoriilor, avandu-se in vedere urmatoarele:

a. Suprafetele vopsite cu vopsele de ulei, emailuri sau lacuri trebuie sa prezinte pe toata suprafata acelasi ton de culoare si acelasi aspect lucios sau mat, dupa cum se prevede in mostrele stabilite; vopseaua de orice fel trebuie sa fie aplicata pana la “perfect curat”, adica sa nu prezinte straturi stravezii si nici pete, desprinderi, cute, basici, scurgeri, lipsuri de bucati de pelicula, crapaturi;

b. La vopsitoriile executate pe tamplarie se va verifica vizual buna acoperire cu pelicula de vopsea a suprafetelor de lemn sau metalice bine chituite si slefuite in prealabil, se va controla ca accesoriile metalice vizibile (silduri, drucare, cremoane, olivere etc) sa nu fie patate de vopsea;

c. Nu se admit pete de mortar sau zugraveala pe suprafetele de tamplarie vopsite;

d. Pentru controlarea pregatirii corecte a suprafetelor de tamplarie inaintea vopsirii (curatirea, slefuirea, chituirea rosturilor etc) se vor face verificari prin sondaje in diverse puncte, inlaturandu-se cu grija vopseaua pana la stratul suport;

e. Se va executa vizual daca tevile, radioatoarele, convectoarele, aerotermele, ventilatoarele etc. sunt vopsite in culorile prescrise si daca vopseaua este de culoare uniforma, fara pete, urme de pensula, crapaturi sau alte defecte; cu aceeasi atentie se va controla daca pregatirea fetelor laterale si spatele acestor piese si aparate sunt vopsite pe toate elementele, fara locuri neacoperite, umflaturi etc.

f. Separatiile dintre vopsitorii si zugraveli pe acelasi perete precum si cele dintre zugraveala peretilor si tavanelor trebuie sa fie distincte, fara suprapuneri, ondulatii etc.

7.9. Calitatea lucrarilor de vopsitorie executate pe piesele metalice se verifica in acelasi mod ca la celelalte lucrari de vopsitorie, prevazute in prezentul capitol.

8. TRANSPORTUL SI DEPOZITAREA MATERIALELOR PE SANTIER

8.1. Varul gras in bulgari si huma livrate in vrac se transporta in vagoane inchise.

Ipsosul livrat in saci de hartie se transporta in vagoane inchise.

Depozitarea materialelor pentru zugraveli se va face in depozite inchise sau acoperite si ferite de umezeala.

8.2. Materialele utilizate la lucrari de vopsitorii, produse de M I Ch livrate in bidoane de tabla, cu capacitate de 0,250; 0,500; 1, 5, 10, 15, 25 litri sau butoaie de PVC cu saci de polietilena la interior cu capacitate de 50 kg, vor fi depozitate separat pe loturi in locuri uscate si ferite de inghet.

8.3. Depozitele trebuie sa satisfaca conditiile de securitate impotriva incendiilor. Se recomanda ca temperatura la locul de depozitare sa fie cuprinsa intre +7ºC si +20ºC.

8.4. In timpul depozitarii se va urmari ca ambalajul sa fie ermetic inchis, pentru a se evita uscarea sau murdarirea produselor.

ZUGRAVELI IN CULORI DE APA, ZUGRAVELI IN RELIEF

1. OBIECT SI DOMENIU DE APLICARE

1.1. Prevederile prezentului caiet se refera la modul de preparare si executare a zugravelilor in culori de apa, a zugravelilor in relief.

1.2. Zugravelile in culori de apa, preparate cu huma sau caolina, se aplica in interiorul constructiilor, pe suprafete gletuite cu glet de var sau glet de ipsos (conf. tabelelor de finisaje anexate proiectului).

2. MATERIALE

2.1. Amestecurile preparate cu culori de apa trebuie sa reziste la lumina si la actiunea mediului in care se vor gasi suprafetele respective in timpul exploatarii.

2.2. Materialele utilizate la executarea zugravelilor in culori de apa trebuie sa corespunda prevederilor din urmatoarele standarde de stat si norme interne ale unitatilor de producatoare:

· Ipsos de constructii si ipsos de modelat, STAS 545 – 66;

· Caolin spalat de Aghires, STAS 232 – 73;

· Huma, conditiile tehnice prevazute in normele interne ale carierei producatoare;

· Caolin spalat de Harghita, STAS 4888 – 68;

· Apa pentru mortare si betoane, STAS 790 – 73;

· Clei de oase, STAS 88 – 73;

· Clei de piele, STAS 89 – 69;

· Creta macinata de Murfatlar – Dobrogea, STAS 2706 – 71;

· Oxizi, pigmenti pentru vopsele, pamanturi decolorante, produse absorbante, standardele din sectorul “L Industria chimica”, subgrupa “L 17”;

· Praf de bronz si glaben;

· Hartie pentru slefuire uscata, STAS 1581 – 61;

· Panza pentru slefuire uscata, STAS 1582 – 61;

3. LIVRARE, DEPOZITARE, MANIPULARE

3.1. Varul gras in bulgari si huma livrate in vrac se transporta in vagoane inchise. Ipsosul livrat in saci de hartie se transporta in vagoane inchise.

Depozitarea materialelor pentru zugraveli se va face in depozite inchise sau acoperite si ferite de umezeala.

4. PRESCRIPTII DE EXECUTIE

ZUGRAVELI IN CULORI DE HUMA

Prepararea compozitiei de zugravit

4.1. La prepararea compozitiei de zugravit se vor folosi: huma muiata in apa, pigmenti si solutie de clei.

4.2. Inmuierea humei cu apa se face in proportie de 2 litri de apa la 1 kg huma framantati marunt. Cantitatea de apa poate varia in functie de calitatea humei.

4.3. Pigmentii vor fi inmuiati in apa cu 24 ore inainte de preparea compozitiei.

4.4. Solutia de clei se va prepara din clei si apa in proportie de 1 kg de clei la 5 litri apa. Placutele de clei sparte in bucati sau cleiul granulat se inmoaie in apa timp de 24 ore.

Aplicarea zugravelii

4.5. Se aplica un prim strat de sapun, dupa care se face repararea defectelor marunte la tavan si pereti, cu pasta de ipsos. Dupa uscarea si slefuirea reparatiilor se aplica un strat de sapun dupa care se va aplica compozitia de zugraveala in trei straturi, pe intreaga suprafata.

Atat sapunul cat si primul strat de zugraveala, se aplica cu bidineaua.

Ultimele doua straturi de zugraveala se aplica mecanizat cu aparate de pulverizat.

4.6. Compozitia de zugraveala, dupa ce a fost amestecata cu solutia de clei, se va intrebuinta in timp de 24…48 ore de la preparare.

4.7. Toate celelalte indicatii tehnologice privind aplicarea manuala sau mecanica a zugravelii (modul de aplicare a stratului pe pereti, uneltele necesare etc.) sunt indicate la zugravelile cu lapte de var.

Zugraveli in culori de apa cu caolina

4.8. Se intrebuinteaza de obicei fara pigmenti, pentru obtinerea unei compozitii de zugraveala de culoare alba pentru zugravirea tavanelor.

4.9. Prepararea se face in mod similar ca la zugravelile cu huma si clei, in aceleasi proportii, huma fiind inlocuita cu caolina.

4.10. Zugraveala cu caolina se aplica pe suprafete gletuite; tehnologia de aplicare este aceeasi ca la zugravelile cu huma si clei.

Prepararea compozitiei

4.11. Compozitia se prepara din solutie de clei cu adaos de apa si pigmenti minerali.

Solutia de clei preparata in conformitate cu prevederile de la pct. 4.3. se dilueaza in apa in proportie de 100 g solutie de clei la 1 litru apa. In locul solutiei de clei se poate folosi lapte animal in aceeasi proportie.

Pigmentii se adauga pana la obtinerea nuantei ceruta de proiectant.

4.12. Desenele rezultate cu compozitiile preparate ca mai sus pot fi completate cu un desen in culoare de bronz (galben sau alb).

Compozitia in culoare de bronz se prepara din:

· Bronz
100 g

· Amidon
100 g

· Gelatina
50 g

· Apa
500…600 ml

Prepararea se face dizolvand amidonul in putina apa calda si amestecand pana la desfacerea cocoloaselor; dupa aceea se adauga apa pana se obtine o solutie de consistenta laptelui (circa 400…500 ml), gelatina se dizolva in restul de 100…200 ml apa calda si se amesteca pana la omogenizare completa.

In vasul cu amidon se toarna gelatina, dupa care se toarna bronzul, amestecand continuu.

In timpul lucrului, vasul cu compozitia se tine in alt vas cu apa fierbinte, racirea si intarirea trebuind sa se faca pe suprafete ce se finiseaza.
Executarea zugravelilor stropite

4.13. Zugravelile sropite se executa cu culori de apa, pe suprafete pe care s-a aplicat in prealabil o culoare de fond.

Pentru zugravirea in mai multe culori stropite, operatiile se executa succesiv, stropirea unei culori facandu-se dupa ce s-a uscat culoarea precedenta. Prin stropirea a 3…4 culori, se pot realiza imitatii de mozaic, granit etc.

4.14. Aplicarea zugravelilor stropite se va face cu ajutorul unei bidinele cu parul scurt (6 cm) sau cu un dispozitiv special.

Portiunile care nu trebuie stropite se acopera cu hartie, panouri sau rigle de protectie.

Zugraveli in relief
4.15. Calcio-vechio cu bob marunt se obtine prin stropirea pe perete a unei paste cu urmatoarea compozitie (cantitatile sunt date pentru 1 mp de suprafata executata):

· Ipsos 1,000 kg

· Huma 0,500 kg

· Clei de oase 0,100 kg

· Apa 1,000 litru

Cantitatile pot prezenta mici variatii (5%), in functie de calitatea materialelor, a suprafetelor suport, a uneltelor cu care se face aplicarea si a indemanarii lucratorilor.

Huma se piseaza si se pune intr-un vas cu apa; dupa ce s-a dizolvat complet, se amesteca bine si se strecoara. Se adauga cleiul, continuandu-se amestecarea; apoi se adauga ipsosul, pana la consistenta necesara.

4.16. Aplicarea pastei se face cu ajutorul unei bidinele din par de porc, care se loveste de mana, fie cu o bidinea din paie de orez si a unei bucati de tabla indoita sub forma de “S”; o margine a tablei este tinuta cu o mana iar de cealalta margine se bate parul bidinelei.

Primul strat se formeaza prin aplicarea unor stropi mai rari, dupa care se aplica in 2-3 straturi pana se uniformizeaza intreaga suprafata.

4.17. Colorarea peretilor pe care s-a aplicat calcio-vecchio marunt se face in general prin aplicarea pe deasupra a unei zugraveli colorate, cu ajutorul pompei de zugravit.

In cazul cand se cere executarea unui calcio cu boabe colorate diferit, pasta se nuanteaza pentru fiecare strat in parte inainte de aplicare; calcio-vecchio marunt nu se patineaza.

4.18. Calcio-vecchio cu relief mare se aplica pe pereti negletuiti, tencuiti si driscuiti fin.

4.19. Pe tencuiala se aplica un grund dintr-o solutie de clei, sau un grund de ulei.

Dupa aplicarea si uscarea grundului se aplica pasta de ipsos cu o pensula lata.

4.20. Pasta se prepara in mod similar ca la calcio-vecchio cu bob marunt, in care se adauga 0,020 kg/mp ulei de in.

4.21. Dupa uscarea pastei se aplica o zugraveala de apa, care dupa uscare poate ramane nepatinata sau poate fi patinata cu o vopsea de ulei, pentru obtinerea unor efecte estetice superioare.

5. VERIFICARE EXECUTIEI – RECEPTIE

5.1. Verificarea calitatii lucrarilor la zugraveli, precum si corespondenta zugravelilor interioare si exterioare cu prevederile proiectului se realizeaza prin examinarea vizuala.

Aceste verificari se vor face conform “Normativ petnru executarea si receptionarea lucrarilor de zugraveli si vopsitorii” (Buletinul Constructiilor nr. 5/76, 6/1977 si 1/1978), Normativ pentru verificarea calitatii si receptia lucrarilor de constructii si instalatii aferente, indicativ C 56 – 85 din 1986.

6. MASURI DE TEHNICA SECURITATII MUNCII SI PREVENIREA INCENDIILOR

6.1. La executarea lucrarilor de zugraveli si vopsitorii se vor avea in vedere prevederile din:

a. Norme republicane de protectia muncii, aprobate de Ministerul Muncii si Ministerul Sanatatii cu ordinele nr. 34/1975 si nr. 60/1975;

b. Normele de protectie a muncii (construcii-montaj), aprobate de M.C.Ind. cu ordinul nr. 7 N/1970 cap. XVII.B.

c. Normele P.C.I. in vigoare

7. CONDITII SPECIFICE

Culorile se stabilesc de comun acord cu beneficiarul, proiectantul si constructorul pe baza mostrelor constructorului.

VOPSITORII CU VOPSELE DE ULEI

1. OBIECT SI DOMENIU DE APLICARE

1.1. Prevederile prezentului caiet stabilesc conditiile si modul de executare a lucrarilor de vopsitorii de urmatoarele tipuri:

a. Vopsitorii cu vopsele de ulei;

b. Vopsitorii cu emailuri si lacuri alchidice;

1.2. Vopsitoriile cu vopsea de ulei, emailuri si lacuri pe baza de alchidal, email polilac se aplica:

a. La interior:

· Pe suprafete gletuite cu glet de ipsos, ipsos-aracet, nisip fin – aracet sau din dolimita, aracet (la bai, bucatarii, grupuri sanitare, saloane, culoare de spital)

· Pe suprafete de lemn, PFL, PAL (la tamplarie, lambriuri, pereti despartitori etc)

· Pe suprafete metalice (tamplarie, parapete, radiatoare etc)

b. La exterior:

· Pe suprafete de lemn (tamplarie, sageacuri etc)

· Pe suprafete metalice (tamplarie, parapete, alte elemente de constructii metalice similare)

2. MATERIALE SI PRODUSE

2.1. Materialele utilizate la executarea vopsitoriilor trebuie sa corespunda prevederilor din urmatoarele standarde de stat si norme interne ale unitatilor producatoare:
a. Materiale pentru vopsitorii pe baza de ulei:
· Benzina de extractie, STAS 45 – 75
· Diluant 104 pentru produse pe baza de ulei, STAS 3124 – 75
· Grund pentru astupat porii, STAS 5192 – 75
· Chituri pe baza de ulei, STAS 6592 – 75
· Vopsele, lacuri si emailuri pe baza de ulei, NI 90 – 61 si anexe
· Grund anticoroziv pe baza de miniu de plumb 351 – 6, NI 90 – 61
· Diluant pentru chit de cutit pe baza de ulei D 001 – 3, conform caietului de sarcini Policolor – Bucuresti
b. Materiale pentru vopsitorii pe baza de alchidal:
· White spirt rafinat, STAS 44 – 67
· Grund pentru astupat porii, STAS 5192 – 75
· Grunduri colorate mate, NI 1703 – 68
· Chit de stropit alchidal C 895 – 4, NI 1703 – 67
· Emailuri alchidice, NI 1703 – 68
· Lacuri incolore alchidice, NI 1703 – 68 si anume:
· L 005 – 20 pentru finisarea tamplariei de lemn
· L 005 – 5 pentru finisarea tamplariei metalice
· L 005 – 32 pentru finisarea tamplariei din metale usoare
· L 005 – 1 pentru finisarea tamplariei in mediul exterior pe lemn si metale
· Diluant pentru produse pe baza de rasini alchidice, STAS B 123 – 74
3. LIVRARE, DEPOZITARE, MANIPULARE

3.1. Materialele utilizate la lucrari de vopsitorii produse de M.I.Ch. sau import se livreaza in bidoane de tabla, cu capacitate de 0,25 – 0,5; 1, 5, 10, 15, 25 litri sau butoaie pvc cu saci din polietilena la interior cu capacitate de 50 kg vor fi depozitate separat in locuri uscate si ferite de inghet.

3.2. Depozitele trebuie sa satisfaca conditiile de securitate impotriva incendiilor. Se recomanda ca temperatura la locul de depozitare sa fie cuprinsa intre +7ºsi +20ºC.

3.3. In timpul depozitarii se va urmari ca ambalajul sa fie ermetic inchis, pentru a se evita uscarea sau murdarirea produselor.

4. PRESCRIPTII DE EXECUTIE

VOPSITORII CU VOPSELE DE ULEI

4.1. Vopsitoria de ulei se aplica pe glet de ipsos sau pe suprafete de lemn sau metal dupa terminarea lucrarilor pregatitoare (caiet 1).
4.2. Pe glet de ipsos se aplica un grund de imbinare incolor.
Tamplaria de lemn si metalica se furnizeaza pe santier gata grunduita cu grundul de imbinare si respectiv grund anticoroziv. In jurul unor elemente de lemn sau metal care au fost confectionate pe santier, acestea se vor grundui pe santier, in functie de natura vopsitoriei ce se executa.

Grundurile se vor aplica intotdeauna manual, cu pensula, pentru a se asigura o legatura mai buna a vopsitoriei ulterioare cu suprafata suport.

4.3. Dupa grunduire se executa chituirea defectelor locale, slefuirea locurilor chituite si stergerea de praf dupa uscare;
4.4. Chituirea si spacluirea se fac cu chit de ulei pentru aplicarea cu spaclu (chit de cutit).
Materialul pentru spacluit se prepara din chit de cutit, cu un diluant special D 001 – 3, sau cu ulei, sau cu vopsea de ulei.
4.5. Slefuirile succesive se fac cu hartie sau panza de slefuit sau o piatra de slefuit, cu granulatii din ce in ce mai mici, pentru diferitele straturi, in functie de rugozitatea suprafetei suport pentru a da calitatea ceruta.

4.6. In general se vor aplica 1...2 straturi de spacluire in grosime de 0,2...0,5 mm.

Aplicarea vopselelor se face de obicei in 2-3 straturi in functie de calitatea ceruta. In vazul finisarii transparente se aplica un strat grund si 1-2 straturi lac de ulei.

Vopseaua se va aplica intr-un strat uniform fara a se lasa urme mai groase sau mai subtiri de vopsea si va fi intinsa pana la obtinerea unei bune adeziuni de strat inferior. Se recomanda ca tamplaria detasabila sa fie vopsita in pozitie orizontala.

Ultimul strat de vopsea se intinde de preferinta astfel:

· De sus in jos pe pereti

· In lungul fibrelor pe elemente de lemn

· Pe linia de cea mai inalta panta (de la coama spre streasina pe acoperisuri).

Dupa aplicarea primului strat de vopsea, aceasta se netezeste cu pensule speciale cu parul moale; dupa uscare, suprafata se slefuieste cu hartie de slefuit HS 80.

Dupa aplicarea ultimului strat de vopsea, aceasta se va netezi cu pensule moi.

In cazul ca este necesar, dupa fiecare strat de vopsea (cu exceptia ultimului) se executa - sau eventual cu chituiri – slefuiri intermediare. Chituirea se face cu chit de ulei. Dupa fiecare slefuire se sterge bine praful de pe suprafata, cu pensule moi sau carpe care nu lasa scame.

Slefuirea si aplicarea unui nou strat se face numai dupa minimum 24 ore de la aplicarea stratului precedent dupa uscarea acestuia.

4.7. Incaperea unde se vopseste trebuie sa fie lispsita de praf si bine aerisita, insa fara curenti puternici de aer.

4.8. Radioatoarele, dupa grunduire cu grund anticoroziv se vopsesc in 2-3 straturi cu vopsele speciale pentru radiatoare (rezistente la caldura).

Pentru vopsirea radiatoarelor se folosesc pensule de o forma speciale cu coada lunga pentru a patrunde intre elementele radiatorului.

4.9. Vopsirea invelitorilor de tabla neagra se face mai intai prin grunduirea si chituirea cu un grund si chit anticoroziv, dupa care se aplica 1-2 straturi de vopsea speciala intre invelitori.

4.10. Foile de usi, cercevelele ferestrelor si ale elementelor detasabile, pot fi vopsite si inainte de montarea lor, cu conditia ca efectiarea lucrarior de vopsire a acestora si depozitarea elementlor vopsite sa se faca intr-o incapere lipsita de praf si curent.

4.11. La executarea vopsitoriei cu mijloace mecanizate se vor lua masuri ca toate lucrarile de pregatire a suprafetelor sa fie executate cu deosebita grija.

4.12. Vopsirea se executa cu compozitii speciale gata preparate pentru vopsirea mecanizata, sau cu compozitii obisnuite de ulei preparate pentru vopsirea manuala, care se dilueaza inainte de intrebuintare pana la consistenta necesara stropirii.

4.13. Vopsirea propriu-zisa se executa dupa terminarea grunduirii, chituirii si slefuirii suprafetei, ca si in cazul vopsitoriilor executate manual; chitul folosit va fi chit de stripit special pentru aplicarea cu pistolul.

4.14. Succesiunea operatiilor si restul prevederilor privind timpul de uscare intre straturi, numarul straturilor, pastrarea materialelor la locul de lucru, intretinerea sculelor, sunt cele indicate la vopsirea manuala. In plus, se va avea grija, ca la orice intrerupere a lucruri si la terminarea lucrului, pistolul sa fie bine curatat cu solventi (benzina sau White spirt).

4.15. Suprafetele care nu trebuie vopsite (stropite) vor fi protejate printr-un ecran separator (carton, placaj, tabla etc).

VOPSITORII CU EMAILURI SI LACURI ALCHIDICE

4.16. Vopstitoriile alchidice cu emailuri colorate si lacuri transparente se executa atat manual cat si mecanizat.

Modul de lucru este acelasi ca in cazul vopsitoriilor cu vopsele de ulei, folosindu-se insa produse alchidice indicate la pct. 2

4.17. Succesiunea straturilor este urmatoarea:

a. Pe suprafete de lemn sau din glet de ipsos;

Finisarea cu email:

· Grund de imbinare

· Chit de cutit (chit de stropit)

· Grund mat colorat

· Email (1-2 straturi)

Finisarea cu lac:

· Grund de imbinare,

· Lac diluat cu unul din diluantii indicati la pct. 2, in proportie de 10...15%

· Lac (1-2 straturi)

b. Pe suprafete metalice se aplica aceleasi straturi ca la finisarea cu email pe suprafete de lemn sau din glet de ipsos, grundul de imbinare fiind inlocuit cu un grund anticoroziv.

4.18. In vederea aplicarii, emailul se va dilua in asa fel incat sa nu fie prea subtire si nici prea gros. Se va folosi diluant D 005 – 11 gata preparat si numai in lipsa acestuia White spirt sau terebentina.

5. VERIFICAREA EXECUTIEI – RECEPTIE

5.1. La terminarea lucrarilor de vopsitorii se va proceda la verificarea calitatii prin examinare vizuala si palpari ale suprafetelor executate.
Acestea se vor executa conform Normativ pentru executarea si receptionarea lucrarilor de zugraveli si vopsitorii (Buletinul Constructiilor nr. 5/76, 6/77 si 1/78). Normativ pentru verificarea calitatii si receptia lucrarilor de constructii si instalatii aferente indicativ C 56 – 85 editia 1986.

6. MASURI DE TEHNICA SECURITATII MUNCII SI PREVENIREA INCENDIILOR

6.1. La executarea lucrarilor de vopsitorii se vor avea in vedere prevederile din:
a. Norme republicane de protectia muncii, aprobate de Ministerul Muncii si Ministerul Sanatatii cu ordinele nr. 34/1975 si nr. 60/1975.

b. Norme de protectie a muncii (constructii-montaj), aprobate de M.C.Ind. cu ordinul nr. 7 N/1970 cap. XVII.

c. Norme P.C.I. in vigoare

7. CONDITII SPECIFICE

Culoarea se stabileste in comun acord beneficiar, proiectant si constructor pe baza de mostre.


1

